Enken stod uten midler til livsopphold. Hun skrev da til kong Henrik og ba om hjelp. Hennes søster Anne Boleyn var blant kongens nærmeste, og Mary hadde selv vært hans elskerinne. Kongen skrev til Marys far Thomas Boleyn og forlangte at han skulle ta seg av datteren, mens hennes sønn Henry Carey ble ivaretatt av hennes søster Anne. Mary selv ble tilkjent en årlig pensjon på £ 100 fra kongen.